钦定古今图书集成/明伦汇编/氏族典/第477卷 > 《广韵》 > 靳怀德
## 钦定古今图书集成/明伦汇编/氏族典/第477卷 > 《广韵》 > 靳怀德

按《宋史靳怀德传》：“怀德，博州高唐人。祖昌范，殿中丞。
父隐，禹城令。怀德解褐广安军判官，秩满授鸿胪寺
丞，历虞部、比部员外郎，又通判莫州，知德州。咸平中，
徙知密州。代还，换如京使、知邛州。大中祥符初，召还，
复遣之任。未几，迁文思使。三年，知曹州。明年，为益州
钤辖。怀德历官以强干称，然酗酒多失。入拜西上阁”
门使，改领昭州刺史，知澶州，又知陕州，归阙而卒。